
Утвърждавам:

Директор Таня Голомехова

ПРАВИЛНИК 

ЗА ВЪТРЕШНИЯ ТРУДОВ РЕД НА ДЕТСКАТА ГРАДИНА

ЗА УЧЕБНАТА 2024/2025 г.
ГЛАВА ПЪРВА

ОБЩИ ПОЛОЖЕНИЯ
Чл. 1. С този правилник се урежда организацията на труда в ДГ ,,Радост,,съобразно КТ и издадените за неговото прилагане нормативни актове, ЗПУО, Наредба №5 за предучилищното образование на МОН и други нормативни документи на МОН, Конвенцията за правата на детето, Закона за закрила на детето от 2000 г. и др. Той се издава на основание Чл. 181 от Кодекса на труда.

Чл. 2. В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностни характеристики.

Чл. 3. Органите на синдикалните организации имат право да участват в подготовката на проекти на всички вътрешни правилници и наредби, които се отнасят по трудови отношения, за което директорът задължително ги поканва.

ГЛАВА ВТОРА

РАБОТНО ВРЕМЕ, ПОЧИВКИ И ОТПУСКИ

РАЗДЕЛ I

Работно време и почивки
Чл. 4. Детската градина работи целогодишно на петдневна работна седмица от 6,00 ч. до 18,00 часа.

Чл. 5. Работното време на директора е от 9,00 до 17,30 часа с почивка 12,30–13,00 часа.

    Чл. 6 (1) Всички учители работят със заетост, регламентирана от КТ – 8 часа дневно. В рамките на установеното работно време те са длъжни да бъдат в детската градина за изпълнение на ЗНПР – 30 часа седмично,за работа в дежурна група, за участие в ПС, родителски срещи, методически сбирки, възпитателна дейност, както и за изпълнение нарежданията на директора. След изпълнение на посочените задължения учителите могат да бъдат извън детската градина за подготовка и самоподготовка на ВОР.

(2) Учителите от І смяна работят от 7,30 ч. до 13,30 ч., учителите ІІ смяна работят от 12,00 ч. до 18,00 ч. За времето от 7.00 до 7.30 ч. за децата, посещаващи  детската градина, са организирани дежурни групи.В дежурните групи с децата работят по график учителите на детските групи – дежурни учители. 

 (3) Учителят няма право да сменя смяната си, без да е получил за това разрешение от директора, което е поискал предварително с писмена молба.

(4) В рамките на установеното работно време учителите са длъжни да бъдат в детската градина за:

       1. изпълнение на задължителната норма преподавателска заетост съгласно Наредба №4/20.04.2017г. на МОН за нормите за задължителна преподавателска работа и нормативите за численост на персонала в системата на народната просвета и утвърдения Списък образец № 2 за учебната година;

       2. участие в педагогически съвети и провеждани оперативки;

       3. групови и общи родителски срещи;

       4. сбирки на работните групи и комисии;

       5. срещи и консултации с родители;

       6. участие в квалификационни форми, обмяна на опит и други мероприятия от програмата на детското заведение;

       7. други задачи, възложени за изпълнение от директора, произтичащи от заеманата длъжност.

(5) След изпълнение на изброените задачи учителите могат да бъдат извън ДГ за подготовка и самоподготовка на учебния процес.

Чл. 7. Работно време и почивки на непедагогически персонал:

   (1).Работно време на медицинската сестра е  от   7,30 – 16,00 часа

                                                       Почивка :         от 12,30 – 13,00 часа

Длъжностната характеристика е изработена от Кмета на Общината.
     (2).Работното време на Касиер-домакина е   от 8,00 до 16,30 часа

                            почивка:                                     от12,30 до 13,00 часа

     (3).Работно време на помощник-възпитателите:

           Редовна смяна:       8,00-16,30                                 почивка:13,00-13,30 часа

      Помощник-възпитателите при напускане на работните си места задължително проверяват и затварят прозорци.
      (4).Работно време на кухненски персонал:     от 6,30 до 15,00 часа

                                                         почивка:      от 13,00 до 13,30 часа

  (5)Работно време на работниците от програмата за временна заетост-в рамките на 8 часов работен ден според сезона и нуждите на детската градина.

   Помощният персонал работи по режимен часови график, определен от директора и разпределение на обектите за поддържанe. 

Чл. 8. (1) За всяка промяна в смените на работа по уважителни причини, както и за ползване на отпуски и разрешени от КТ компенсации, учителят или служителят писмено уведомява директора в еднодневен срок.

          (2) Болнични листове се представят за деня, за който са издадени, не по-късно от края на работния ден. В случай че това не е направено, лицето ползва неплатен отпуск.

         (3) Неуведомяването на директора или неговия заметник се счита за нарушение на трудовата дисциплина.

         (4) Промени се допускат само при условие, че не се нарушава нормалният ритъм на работа.

Чл.9. Почивките в работния ден се ползват при спазване на изискванията на Раздел трети от КТ и Наредба за работното време, почивките и отпуските.

Чл. 10. Празничните дни през учебната година се ползват съгласно чл. 154 от КТ. 

Раздел II
      ОТПУСКИ:

 Чл.11. Отпуските на педагогическия и непедагогическия персонал се определят и се ползват при спазване на разпоредбите на КТ и Наредбата за работно време, почивките и отпуските и КТД,както и Приложение №16 от СФУК.
          1.На педагогически персонал-ползуват се по предварително писмено уведомяване на директора,като се спазва изискването в учебно време да не се ползува отпуск от двете учителки на групата едновременно.При намаляване броя на децата,директорът определя учителките и пом.персонал,които ще ползуват отпуск.

         2.Не се разрешават взаимни замествания на учителките без разрешение на директора.

         3.Отпуск на помощния персонал- с предварително писмено заявление за ползване. 

        4.При ползуване на отпуск по болест,директорът се уведомява своевременно за създаване на необходимата организация на работа.

        5.Молби за отпуск-представят се на директора най-малко 3 дни преди датата на ползуване.

        6.Отлагане на отпуск-при належащи домашни причини или здравословни проблеми,заявени писмено.
        7.Когато нуждите на службата налага, платеният годишен отпуск се прекъсва от директора на ДГ”Радост” – Велинград със съгласието на служителя.

         8.По преценка на директора,в интерес на работата,могат да се извършват целогодишно вътрешни размествания в групите на педагогически и помощен персонал.
      Чл. 12. За повишаване квалификацията на учителите се разрешава платен служебен отпуск по смисъла на чл. 161 от КТ.
ГЛАВА ТРЕТА

ТРУДОВИ ПРАВООТНОШЕНИЯ

РАЗДЕЛ I

Трудов договор

Чл. 13. Трудов договор се сключва между служителя и работодателя.

Чл. 14. Трудовият договор се сключва в писмена форма,регистрира се в ТД на НАП. и се подписва от двете страни в два екземпляра, единият остава в детската градина, а другият се връчва незабавно срещу подпис на служителя.

Чл. 15. Началото на изпълнението, времетраенето и съдържанието на трудовия договор се уреждат съобразно КТ, като се отчитат договореностите в КТД на национално и общинско равнище и равнище детска градина.

Чл.16. При сключване на трудовия договор директорът запознава служителя с трудовите задължения, произтичащи от заеманата длъжност или изпълняваната работа.

Чл.17. Предметът и обхватът на дейността на различните категории служители се определят със съответната длъжностна характеристика,която се подписва в началото на учебната година. 
Чл.18. При изменение на трудовото правоотношение се спазват разпоредбите на чл. 118 и чл. 119 от КТ.

Чл. 19. Документите, които са необходими за сключване на трудов договор, са:
– Молба свободен текст;

– CV-европейски формуляр
– Лична карта или друг документ за самоличност, който се връща веднага на лицето;

– Документ за придобито образование, квалификация, правоспособност, научно звание, научна или професионално-квалификационна степен;

– Документ за стаж по специалността за педагогически кадри, трудова книжка или препис извлечение за трудовия стаж;

– Документ за медицински преглед при първоначално постъпване на работа и след преустановяване на трудова дейност по трудово правоотношение за срок над 3 месеца;

– Свидетелство за съдимост, ако са изтекли повече от шест месеца от прекратяването на последния трудов договор;

– Препоръка или характеристика от работното място, което са заемали.
· Декларация за конфеденциалност – при новоназначени служители.

Чл.20. Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.

Чл.21. Началото на изпълнението, времетраенето, и съдържанието на трудовия договор се уреждат съобразно КТ.

Чл.22. Съдържанието на трудовия договор се определя от:

– Закона за предучилищното и училищно образование, Кодекса на труда;

– Колективния трудов договор;

– Индивидуалния трудов договор.

Чл.23. С трудовия договор се определят мястото и характерът на изпълняваната работа и трудовото възнаграждение.

Чл.24. Съдържанието на трудовия договор включва условията, които определят правата и задълженията на работника или служителя и тези на директора.
Чл.25. Условията на трудовия договор са законови – тези, които са отразени в КТ и други нормативни документи, и необходими – място и характер на работа, предмет на дейност, обем на работа, условия на труд и трудови възнаграждения:

Предметът и обхватът на дейността се определят със съответната длъжностна характеристика.

РАЗДЕЛ II

Процедура и методи за подбор на учителските кадри

Чл.26. Назначаването на педагогическите кадри се извършва при спазване на КТ и Наредба 15/ 2019 год. за статута и професионалното развитие на учителите,директорите и другите педагогически специалисти.
Чл.27. (1) За заемането на длъжността „учител“ се изисква диплома за завършена степен на висшето образование „бакалавър“ или „магистър“.

            (2) За заемане длъжностите „старши“ и „главен учител“ се спазват изискванията от Наредбата за статута и професионалното развитие на учителите,директорите и другите педагогически специалисти.
Чл. 28. За педагогически кадри не могат да се назначават лица, които:

              1. са осъдени на лишаване от свобода с влязла в сила присъда за умишлено престъпление;

              2. са лишени от право да упражняват професията си;

              3. страдат от заболявания, които застрашават живота или здравето на децата, определени със заповед на министъра на образованието, младежта и науката, съгласувана с министъра на здравеопазването.

Чл.29. Подборът на кадрите се извършва чрез подбор по документи – проучване на определен списък от документи, представени от кандидата, и събеседване.
Чл.30. Директорът на детската градина обявява свободните работни места в бюрото по труда и в РУО на МОН,и  Община Велинград в тридневен срок от овакантяването им и в Информационната база данни за анализи и прогнози за кадрово обезпечаване на системата на предучилищното и училищно образование с педагогически специалисти./Съгласно Наредба 15/2019 год./
Чл.31. Обявата на директора трябва да съдържа:

            1. Точното наименование и адрес на детската градина;

             2. Описание на свободната щатна длъжност или длъжността, която ще бъде заета на основание чл. 68, т. 3 КТ (до завръщането на титуляра);

             3. Изискванията за заемане на длъжността съобразно придобитото образование, професионална квалификация и правоспособност, определени  от Наредбата за статута и професионалното развитие на учителите,директорите и другите педагогически специалисти.
            4. Началния и крайния срок за подаване на документи.

РАЗДЕЛ III

Допълнителен труд по трудов договор

Чл.32. При извършване на допълнителен труд по трудов договор се спазват разпоредбите на раздел IX от КТ. 

         1.Педагогически персонал-при необходимост,възникнала при отпуск по болест на учителка от детката градина с трудов договор -4 часа.
              2.Директорът отработва 72 часа годишен норматив с деца в група при отсъствие на учителка от ДГ по болест или домашен отпуск,с предварително подадена молба до кмета на Общината.

              3.Помощен персонал-при необходимост 4 часа с допълнително споразумение.

     РАЗДЕЛ IV

Изменение на трудовото правоотношение

Чл.33. При изменение на трудовото правоотношение се спазват разпоредбите на чл. 118 и чл. 119 от КТ.

Чл.34. Директорът може да бъде командирован от Кмета на Общината.
Чл.35. При командироване на служители се спазват разпоредбите на КТ и наредбата за командировките в страната..Командировка се осъществява само след получаване на оформена от директора заповед
     РАЗДЕЛ V

Трудово възнаграждение.

Чл.36. Размерът на трудовото възнаграждение се определя съгласно ПМС и Наредби на МОН за определяне на индивидуалните месечни работни заплати на персонала, зает в средното образование.

Чл.37. Нормите за задължителна преподавателска заетост на педагогическия персонал се определят с Наредба № 4/2017 г. за нормите за нормиране и заплащане на труда.
РАЗДЕЛ VI
Прекратяване на трудово правоотношение

Чл.38. С прекратяване на трудовия договор престава да съществува трудово правоотношение.

Чл. 39. Прекратяването на трудовия договор се извършва при спазване на разпоредбите на КТ.

Чл. 40 Прекратяването на трудовия договор става с писмена заповед на директора, в която точно е отразено основанието на съответния член от КТ, въз основа на който става прекратяването.

Чл. 41. Издадената заповед се връчва лично на работника или служителя.

Чл.42. Причините за прекратяването на трудовия договор и датата се вписват в трудовата книжка на работника или служителя.

Чл.43. При прекратяването на трудовото правоотношение директорът или упълномощеното от него длъжностно лице предава незабавно трудовата книжка на работника или служителя.

Чл. 44. Ако трудовата книжка не бъде лично връчена, директорът я изпраща по пощата с препоръчано писмо с обратна разписка.

Чл.45. Паричните обезщетения при прекратяване на трудово правоотношение се изплащат при спазване на законовите разпоредби на КТ.

Чл.46. При прекратяване на трудовото правоотношение с работник или служител на основание чл. 328, ал. 1, т. 2, 3, 5, 11 и чл. 330, ал. 2, т. 6 от КТ задължително се спазват разпоредбите на чл. 333 от КТ и Наредба № 5 за болестите, при които работниците, боледуващи от тях, имат особена закрила съгласно чл. 333, ал. 1 от КТ.

ГЛАВА ЧЕТВЪРТА

ТРУДОВА ДИСЦИПЛИНА, ДИСЦИПЛИНАРНИ НАРУШЕНИЯ 
И НАКАЗАНИЯ
Чл.47. При изпълнение на работата, за която са се уговорили, педагогическият, непедагогическият персонал и служителите са длъжни да:

1. спазват установената трудова дисциплина и да изпълняват работата, за която са се уговорили;

2. се явяват навреме на работа и да бъдат на работното си място до края на работното време;

3. се явяват на работа в състояние, което им позволява да изпълняват възложените им задачи;

4. не употребяват алкохол или други упойващи вещества през работно време;
5. използват цялото работно време за изпълнение на възложените им задачи;

6. спазват техническите и технологическите правила, правилника за осигуряване на безопасни условия на възпитание, обучение и труд, правилника на детската градина и други законови нареждания на директора;

7. пазят грижливо имуществото и материално-техническата база, както и да пестят разходването на електрическа енергия, вода, отопление и други материали;
8. пазят името на детската градина, да не уронват нейния авторитет и престиж, да не злоупотребяват с доверието на работодателя и да не разпространяват за него сведения; 
9. съгласуват работата си и да си оказват взаимопомощ и съдействие;

10. изпълняват всички други нареждания, произтичащи от нормативни актове, от колективен трудов договор и от характера на работа.

      Чл.48.Всички работещи в детското заведение попълват декларация,с която се задължават да изпълняват разпоредбите на настоящия правилник и се съхранява в личните досиета.

Чл. 49. Персоналът има право:

1. на своевременна, достоверна и разбираема информация, относно дейности и дела на детската градина;

2. да изисква от работодателя обективна и справедлива характеристика за професионалните си качества и резултати от трудовата си дейност или обективна и справедлива препоръка при кандидатстване за работа при друг работодател.

Чл.50. (1) Неизпълнението на трудовите задължения е нарушение на трудовата дисциплина. Нарушителят се наказва с предвидените от КТ дисциплинарни наказания, независимо от имуществената, административно-наказателна или наказателна отговорност, ако такава се предвижда.

(2) За редовно неизпълнение на професионалните си задължения, нарушения на трудовата дисциплина, Правилника за дейността на ДГ, Правилника за вътрешния трудов ред персоналът носи дисциплинарна отговорност и се наказват съгласно КТ.

Чл.51. Нарушение на трудовата дисциплина е всяка форма на виновно неизпълнение на трудовите задължения на персонала, за което се налагат дисциплинарни наказания. Нарушение на трудовата дисциплина е и неизпълнението на задълженията, произтичащи от длъжностната характеристика, ЗПУО и чл. 187 от КТ.

Чл.52. Дисциплинарните наказания се налагат, спазвайки гл. 9, раздел III от КТ.

Чл.53. Дисциплинарните наказания са забележка, предупреждение за уволнение и уволнение – чл. 188 от КТ.

Чл.54. Контролът по спазването на трудовата дисциплина се осъществява от директора.

ГЛАВА ПЕТА

ИМУЩЕСТВЕНА ОТГОВОРНОСТ И ДРУГИ ВИДОВЕ ОБЕЗЩЕТЕНИЯ

РАЗДЕЛ I

Имуществена отговорност

Чл. 55.(1) Персоналът в детската градина съгласно КТ, Закона за счетоводството и длъжностните характеристики носи имуществена отговорност.

             (2) Касиер-домакинът зачислява даденото за ползване и съхранение имущество на определените длъжностни лица чрез приемо-предавателни протоколи.

             (3) Имуществена отговорност носят и родителите на децата, които при умишлена повреда на имуществото на детската градина възстановяват нанесената щета в 10-дневен срок от откриване на виновното дете.

Чл. 56. Всички липси в детската градина се възстановяват както следва:

            1. в групите – от учители и пом.възпитател;

            2. в дирекцията – от директора и пом.възпитатели, почистващи помещението;

            3. в кабинета на касиер-домакина – от  домакина;

            4. в складове – от  домакина;

             5. в коридори, методически кабинет, фоайета,мултимедийна зала – от всички служители;

            6. в кухня – от готвача, помощник-готвача;

            7. в медицинския кабинет – от медицинската сестра 
      Чл.57. Забранява се  ползването на костюми и инвентар от методичния кабинет от външни лица,без разрешение от директора или заместника му.

ГЛАВА ШЕСТА
ЗДРАВОСЛОВНИ И БЕЗОПАСНИ УСЛОВИЯ НА ТРУД

Чл.58. Директорът е длъжен да осигури здравословни и безопасни условия на възпитание, обучение и труд, като:

1. разработи и утвърди правила за осигуряване на безопасни условия на труд;

2.упълномощи касиер-домакина да организира и провежда видовете инструктажи с персонала.
3. осигури санитарно-битово медицинско обслужване.

Чл.59. Директорът взема мерки за предотвратяване на трудови злополуки, установява станалата трудова злополука, уведомява съответните органи и в тридневен срок съставя акт за трудова злополука.

Чл.60. Персоналът на детската градина е длъжен да спазва утвърдените от директора правилници, указания, правила, инструктажи, инструкции и други, свързани с безопасните условия на труд.

Чл.61. За организиране и провеждане на дейностите по създаване и поддържане на безопасни и здравословни условия на възпитание, обучение и труд в ДГ са изградени: -                
1.комисия по здравеопазване,хигиена,хранене и охрана на труда
     2.комисия по БДП
3. други (изграждат се при необходимост).

ГЛАВА СЕДМА
СОЦИАЛНО-БИТОВО И КУЛТУРНО ОБСЛУЖВАНЕ

Чл.62. Средствата за СБКО се осигуряват от работодателя в размер,определен на 3 на сто от средствата на работната заплата,приет от Общото събрание и се изплащат с работната заплата.
     Чл.63.Педагогическият персонал има право на представително облекло за всяка календарна година,като размера се договаря в КТД на национално и ВПРЗ.
     Чл.64.На работниците и служителите се осигурява работно облекло и лични предпазни средства,съгласно Наредба за безплатното работно и униформено облекло в съответствие със спецификата на извършваната дейност:

     Чл. 65. Работниците и служителите са длъжни да носят работното или униформено облекло при изпълнение на служебните си задължения и да  го опазват и  поддържат в чист и спретнат вид.

    Чл.66.Не се разрешава ходене с обувки и ботуши в работните помещения.

    Чл.687 Работно облекло след изтичане на срока за износване не подлежи на връщане.
   Чл. 68. При прекратяване на трудово правоотношение с член на персонала, последният връща на ДГ зачисленото работно облекло. Този, който не върне работното облекло, заплаща стойността му за срока на доизносването му.

ГЛАВА ОСМА

 ПРОПУСКАТЕЛЕН РЕЖИМ
Чл.69 (1) ДГ „Радост” работи на следния пропускателен режим:

СУТРИН – от 7,30 ч. до 8,00 ч. – учителите от първа смяна 
от 8,00 ч. до 13,00 ч. – пом.възпитателите по групи;

СЛЕД ОБЯД – от 13,00 ч. до 13,30 ч. – учит. в група
от 13,30 ч. до 16,30 ч. – пом.възпит. по групи.
      От 16,30 до 18,00 – учители по групи

           (2) При влизане на външни лица в детската градина, същите са придружавани от служител до съответното място.

          (3) При извеждане на децата на двора пом.възпит. заключват входовете на ДГ.

          (4) Входната врата на кухненския блок да се държи винаги заключена.
 Чл. 70 (1) Всеки служител е длъжен сутрин при влизане в сградата да прави оглед и при нередности да уведомява директора, при отсъствието му – домакина и органите на РУ на МВР, СОД.

            (2) Вечер при напускане на работното си място служителите са длъжни да правят проверка на врати, прозорци, чешми, електрически уреди и осветителни тела  и пускат дежурното осветление.

ГЛАВА ДЕВЕТА

ХРАНЕНЕ

Чл. 71. (1) В ДГ”Радост” се приготвя храна според изискванията на ХЕИ за рационално хранене и по рецептурник, утвърден от МНЗ.
(2) Менюто се изготвя от комисия в състав: директора, медицинската сестра,домакин и готвач,като се изготвя отделно меню за 2 годишните деца,според рецептурника за хранене на тази възраст.
(3) Касиер-домакинът отговаря за ежеседмичното актуализиране на менюто по информационните табла.

Чл. 72. (1) Продуктите за приготвяне на храната се получават ежедневно от склада в присъствието на: медицинската сестра, готвач, домакин.

 (2) Отговорност за количеството и качеството на требваните продукти носят готвачът, медицинската сестра и домакин.

 (3) Контролът за качеството на храната се осъществява ежедневно от директора и медицинската сестра.

(4) От храната всекидневно се заделят проби в количество на една порция, които се съхраняват при температура от 0 до 4 С0 за 48 часа.

(5) Храната се разпределя като количество на всяка група от готвача, който е длъжен да я предаде в готов вид на пом.-възпитателя  не по-късно от 8,30 ч. – сутрешна закуска, 11,30 ч. – обяд първа и втора гр.11,45 – трета и подг.гр. и 14,30 ч. – следобедна закуска.

(6) Храната в групата се разпределя и поднася от пом.-възпитателя под контрола на учителя.
     (7)Абсолютно е забранено изнасянето на храна от детската градина.Всяко такова действие се счита за кражба и се наказва дисциплинарно.
Чл. 73. (1) Порциите на служителите, получаващи храна  се калкулират и сервират като детски.
           (2).Помощният персонал се храни на обяд във времето на регламентираната обедна почивка,след като децата са приготвени за следобеден сън.

     Чл. 74. Забранява се внасянето на хранителни и други продукти в детското заведение. Когато това е наложително, произходът им се доказва чрез касова бележка.

      Чл.75.Във връзка със спазване на трудовата дисциплина в детската градина се забранява:

             1.Пушенето в помещенията и двора на ДГ.

             2.Ходене на учителките и пом.възпитателките извън групите,когато са пряко ангажирани с децата.

             3.Миене на съдове,когато децата се хранят или по време на занимания.

             4.Събиране на персонала на двора по време на игри,приемане или издаване на децата.

             5.Събиране на персонала в кухнята на ДГ по какъвто и да е повод.

            6.Пазаруване в района на ДГ в работно време и ходене по домовете.

            7.Лични разговори в групите в присъствието на децата.

            8.Обидни и груби обръщения към децата и колегите.

            9.Извършване на основно почистване на помещенията и дезинфекция в присъствието на деца.

           10.Пом.възпитателите са задължително на разположение на учителките в  моментите на прием,хранене,разходки,обличане и събличане на децата,подготовка за сън и ставане от сън.

ГЛАВА ДЕСЕТА
СЪБИРАНЕ, СЪХРАНЕНИЕ И ОБРАБОТВАНЕ НА ЛИЧНИ ДАННИ

Раздел I

Събиране, обработване, съхранение и защита на личните данни в личните трудови досиета на служителите

Чл. 76. Работодателят е длъжен да оформя лично досие на всеки член на персонала в детската градина.

Чл. 77. Личното досие задължително съдържа следните документи:

1.
Молба за постъпване на работа с входящ номер

2.
Професионална автобиография

3.
Ксероксно копие от трудовата книжка, сравнено с оригинала

4.
Ксероксно копие от Диплом за завършена степен на образование, сравнено с оригинала

5.
Свидетелство за съдимост

6.
Медицински прегледи, заверени от личния лекар на работника и служителя
7.
Служебна бележка за проведен начален инструктаж

8.
Заявления за ползване на отпуски, регистрирани с входящ номер

9.
Заповеди за ползване на отпуски

10.
Други

Чл.78. Личните досиета на персонала се съхраняват в кабинета на касиер-домакина.като достъп до тях  има само директорът на детската градина и ЗАС.

Раздел II

Събиране, обработване, съхранение и защита на личните данни в щатното разписание

Чл.79. Директорът на детската градина е отговорен за изготвянето на щатно разписание на персонала в началото на всяка календарна година, както и при промяна на щата, работната заплата и други.

Чл.80. Щатното разписание се изготвя от домакина, и се утвърждава от директора на детската градина.

Чл.81. Копие от щатното разписание се съхранява при счетоводителя и при директора на детската градина.

Чл.82. Достъп до щатното разписание имат само счетоводителят,ЗАС и директорът.

Раздел III
Събиране, обработване, съхранение и защита на личните данни в здравните досиета на служителите

Чл.83(1) Болничните листове се представят на директора най-късно до 1 ден след  издаването им.

           (2) Касиер-домакинът завежда с  входящ номер  болничния лист и заедно е необходимите документи се препращат в НАП от счетоводителя . 
            (3) Здравните книжки се презаверяват  всяка година в РЗИ и се съхраняват от медицинската сестра в медицинския кабинет.

 Чл.84.Експертните решения от ТЕЛК удостоверяват процента на нетрудоспособност на работника и служителя, предоставят се на директора и  касиер-домакина и се съхраняват в личното досие на лицето.

Чл.85. Достъп до данните за здравното състояние на работниците и служителите в детското заведение имат медицинската сестра, касиер-домакинът и директорът.

Раздел IV

Събиране, обработване, съхранение и защита на личните данни в регистъра на трудовите злополуки

Чл. 86. Директорът на детската градина е длъжен да води книга за регистриране на актове за трудовите злополуки.

Чл.87. Регистърът на трудовите злополуки съдържа следните данни:

1. Номер и дата на декларацията;

2.
Входящ номер на декларацията в НАП;

3.
Трите имена на пострадалия;

4.
ЕГН на пострадалия;

5.
Място на злополуката;

6.
Време на злополуката;

7.
Номер и дата на разпореждането на НАП за приемане или неприемане на злополуката;

8.
Последици от злополуката.

Чл.88. Регистърът на трудовите злополуки се съхранява в кабинета на директора.

Чл.89. Достъп до данните на лицето, претърпяло трудова злополука, имат касиер-домакинът и директорът.

Раздел V

Събиране, обработване, съхранение и защита на личните данни на децата
Чл.90. Съхраняването на документите на децата става както следва:

          (1) Учителите съхраняват заявлението за постъпване, копие от акта за

раждане и парафираните от директора молби и медицински бележки за извиняване на отсъствията.

          (2) Медицинската сестра съхранява лична здравно-профилаклична карта и имунизационен картон. При изписване на детето от детска градина или при напускане медицинската сестра е длъжна да предаде документите на родителите,след заплащане на дължимите такси.
           (3) ЗАС съхранява документите на децата, от които е видно, какъв вид преференция ползват при заплащане на такса в детската градина.Касиер-домакинът е длъжен да изисква от родителите актуализация на тези документи през шест месеца.

ГЛАВА ЕДИНАДЕСЕТА
ДОПЪЛНИТЕЛНИ РАЗПОРЕДБИ

§1. Трудовият колектив в детската градина се разпределя на педагогически и непедагогически персонал.

§2. Работниците и служителите в детската градина имат право да образуват синдикални организации, които сами изработват и приемат свои устави и правила, организират своето управление и определят своите функции.

§3. Директорът съдейства и създава условия за осъществяване дейността на синдикалните организации.
§4. Детската градина може да сключи само един колективен трудов договор между директора и синдикалните организации по реда на КТ.

§5. Общото събрание се състои от всички членове на персонала и само определя реда за своята работа.

§6. Общото събрание е редовно, когато на него присъстват повече от половината от членовете на колектива и приема решенията си с обикновено мнозинство от присъстващите.

§7. Педагогическият съвет е колективен орган за управление на детската градина и неговият състав и функции са определени със Закона за предучилищното и училищното образование, Правилника за дейността на Педагогическия съвет.

ПРЕХОДНИ И ЗАКЛЮЧИТЕЛНИ РАЗПОРЕДБИ

§8. Този правилник се издава от директора на детската градина на основание чл. 181 от КТ и в съответствие със съществуващата нормативна уредба.

§9. Разпоредбите на правилника за вътрешния трудов ред не противоречат на нормативните актове и на колективния трудов договор.

§10. Неотменна част от настоящия правилник са Кодексът на труда, Законът за предучилищното и училищното образование,съответните длъжностни характеристики, колективният трудов договор и други.

§11. Действието на настоящия правилник се разпростира по отношение на ръководството на детската градина, педагогическия и непедагогическия персонал.

§12. Директорът на детската градина запознава целия трудов колектив с настоящия правилник.

§13. Неизпълнението на Правилника за вътрешния трудов ред е нарушение на трудовата дисциплина. За нарушение на вътрешния трудов ред се счита всяко неизпълнение на задълженията, посочени в правилника. При констатиране на такива директорът определя наказанията съгласно действащите в момента разпоредби на КТ.

§14. Контролът по изпълнението на правилника се възлага на директора на детското заведение и на ръководството му.

§16. Правилникът е утвърден със заповед №08/19.09.2024г.
.

